NARIADENIE KOMISIE (ES) č. 55/2005
zo 14. januára 2005
o začatí stáleho výberového konania pre ďalší predaj nelúpanej ryže v držbe talianskej intervenčnej agentúry na vnútornom trhu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1), a najmä na jeho článok 7 odseky 4 a 5,
keďže:
(1)
Nariadenie Komisie (EHS) č. 75/91 (2) stanovilo postupy a podmienky nakladania s nelúpanou ryžou v držbe intervenčných agentúr.
(2)
Množstvo nelúpanej ryže, ktoré je v súčasnosti skladované talianskou intervenčnou agentúrou, je veľmi vysoké a obdobie skladovania je veľmi dlhé. Je preto vhodné začať stále výberové konanie pre ďalší predaj na vnútornom trhu približne 20 397 ton nelúpanej ryže v držbe tejto agentúry.
(3)
Riadiaci výbor pre obilniny nevydal stanovisko v časovej lehote stanovenej jeho predsedom,
PRIJALA TOTO NARIADENIE:
Článok 1
Talianska intervenčná agentúra začne, v rámci podmienok stanovených nariadením (EHS) č. 75/91, stále výberové konanie pre ďalší predaj nelúpanej ryže v jej držbe na vnútornom trhu, ako stanovuje príloha tohto nariadenia.
Článok 2
1. Lehota na predloženie ponúk na prvé čiastočné výberové konanie je stanovená na 26. januára 2005.
2. Lehota na predloženie ponúk na posledné čiastočné výberové konanie uplynie 30. marca 2005.
3. Ponuky sa musia predložiť talianskej intervenčnej agentúre:
Ente Nazionale Risi (ENR)
Piazza Pio XI, 1
I-20123 Milano
Tel.: (39) 02 885 51 11
Fax: (39) 02 86 13 72
Článok 3
Odchylne od článku 19 nariadenia (EHS) č. 75/91 talianska intervenčná agentúra oznámi Komisii najneskôr v utorok v týždni, ktorý nasleduje po uplynutí lehoty na predloženie ponúk, množstvo a priemerné ceny rozličných predaných častí, prípadne rozdelených do skupín.
Článok 4
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. januára 2005